kardosdrur/scandi-wiki huggingface dataset:
Morgan Stanley

Morgan Stanley er en global amerikansk finansieringsinstitution med hovedsæde i New York City og med filialer i 42 lande, 55.000 ansatte og en årlig (2016) omsætning på 37,95 mia. USD med et overskud samme år på 5,98 mia. USD. Deres vigtigste aktiviteter omfatter bankforretninger, aktieemissioner, formuepleje, forvaltning af værdipapirer, porteføljeadministration og investeringsrådgivning, og kunderne er selskaber, regeringer, institutioner og privatpersoner, for hvilke Morgan Stanley i 2016 forvaltede 1.300 mia. USD.

Finansielle servicevirksomheder fra USA
Etableret i 1869
Banker fra USA
Virksomheder i New York City
Investeringsbanker
Lipton International Players Championships 1987

Lipton International Players Championships 1987 var den tredje udgave den turnering, som senere udviklede sig til Miami Open. Turneringen blev afviklet i perioden 23. februar - 8. marts 1987, og den blev for første gang spillet på det sted, som skulle vise sig at blive turneringens faste hjemsted: Crandon Park i Key Biscayne, Florida, USA.

Turneringen bestod af en herresinglerække med 128 spillere og en herredoublerække med 64 par, der var en del af Grand prix-serien i tennis 1987, en damesinglerække med 128 spillere og en damedoublerække med 64 par, der var en del af WTA Tour 1987 samt en mixed double-række. I herresingleturneringen blev alle kampene spillet bedst af fem sæt, hvilket var en ændring i forhold til de to første år, hvor de herresinglekampene i de fire første runder var blevet spillet bedst af tre sæt.

Herresinglefinalen var en ren tjekkoslovakisk affære, hvor Miloslav Mečíř besejrede den forsvarende mester Ivan Lendl med 7–5, 6–2, 7–5. Damesinglefinalen var en gentagelse af finalen fra året før, og også i denne finale måtte den forsvarende mester, Chris Evert, strække våben, idet Steffi Graf sejrede med 6–1, 6–2. Herredoubletitlen blev vundet af Paul Annacone og Christo van Rensburg, der gentog deres triumf fra 1985, da de vandt med 6–2, 6–4, 6–4 over Ken Flach og Robert Seguso. I damedouble vandt Martina Navratilova og Pam Shriver begge deres anden titel i turneringens historie, idet de begge tidligere havde vundet titlen med en anden makker. I finalen vandt de over Claudia Kohde-Kilsch og Helena Suková med 6–3, 7–6(6). Og sidste men ikke mindst gik mixed double-titlen til Miloslav Mečíř og Jana Novotná, der besejrede Christo van Rensburg og Elna Reinach i finalen med 6–3, 3–6, 6–3.

Finaler

Resultater

Herresingle

Ottendedelsfinaler, kvartfinaler, semifinaler og finale

Første, anden og tredje runde

Damesingle

Fjerde runde, kvartfinaler, semifinaler og finale

Første, anden og tredje runde

Herredouble

Kvartfinaler, semifinaler og finale

Første, anden og tredje runde

Damedouble

Kvartfinaler, semifinaler og finale

Første, anden og tredje runde

Mixed double

Kilder / eksterne henvisninger

Resultater 
ATP World Tour – Scores archive – Miami 1987 - Men's Singles 
ATP World Tour – Scores archive – Miami 1987 - Men's Doubles 
WTA - Archive - Miami 1987 

Grand prix-serien i tennis 1987
WTA Tour 1987
1987
Den Sociale Pensionsfond

Den Sociale Pensionsfond (DSP) blev oprettet af Folketinget i 1970. I dette år blev der indført et særligt pensionsbidrag. Oprindelig var meningen, at midlerne fra 1976 skulle betales tilbage til pensionisterne  som et særligt pensionstillæg. Det blev dog aldrig iværksat, og siden har regeringerne gennem tiden brugt først af fondens afkast og siden 1995 også af hovedstolen, så den forventes at være tømt i 2023-24. Bidraget og dermed indbetalingerne til fonden ophørte i 1982.  Spørgsmålet om brugen af beløbet fra fonden har været genstand for debat både i Folketinget og i offentligheden. 

DSP bestyres af et udvalg bestående af repræsentanter fra Finansministeriet, Styrelsen for Arbejdsmarked og Rekruttering og Nationalbanken. Sidstnævnte varetager den daglige forvaltning af midlerne på linje med bankens øvrige opgaver på statsgældsområdet. Fondens midler investeres i danske børsnoterede obligationer. Fonden indgår som en del af statens finansielle formue og modregnes dermed i den offentlige nettogæld. Aktiverne i fonden udgjorde 36 mia. kr. ved udgangen af 2018.

Se også 

 Danmarks statsgæld

Kilder

Eksterne henvisninger 

 Bekendtgørelse af lov om den sociale pensionsfond 

Etableret i 1970
Pensionsfonde i Danmark
Offentlig økonomi
Nina Lykke

Nina Lykke (født 1949 i København) er en dansk kønsforsker. Hun er kendt for sin forskning indenfor feministisk teori, intersektionalitet og kulturstudier, og er én af de mest citerede kønsforskere i Norden. Hun er professor i kønsforskning ved Linköpings universitet i Sverige.

Lykke blev mag.art. i litteraturvidenskab ved Københavns Universitet i 1981 og dr.phil. i kønsforskning ved Odense Universitet i 1992. mellem 1984 og 1999 var hun den første chef for Center for Kvinde- og Kønsstudier ved Syddansk Universitet. I 1999 blev hun professor ved Linköpings universitet, der hun i 2008 blev "Distinguished Professor."

Hun blev i 2016 æresdoktor ved Karlstads universitet.

Referencer 

Litteraturhistorikere fra Danmark
Ansatte ved Syddansk Universitet
Feminister fra Danmark
Faglitterære forfattere fra Danmark
Stereokromi

Stereokromi (af græsk στερεός, stereós = hård, fast, χρωμα, chróma = farve) er en malerisk teknik.

Stereokromi er maleri på tør grund med vandglas, der i visse retninger søger at slægte freskovægmaleriet på. Som bindemiddel bruges ifølge opskrifter kiselsur kalk opløst i kogende vand. Der males med mineralske vandfarver på tør grund. En stor rolle spiller tilberedelsen af malegrunden (som regel sten og lignende, men også lærred). Ved påsprøjtning af vandglas på det færdige maleri søger man at opnå en inderlig og uopløselig forbindelse mellem farven og dens undergrund. Et ikke ringe antal monumentalmalerier er udført i denne teknik i Tyskland fra midten af 19. århundrede. Oberbergrat Johann Nepomuk von Fuchs og maleren Josef Schlotthauer fra München var denne metodes opfindere og første udøvere. Metoden (senere udviklet af den bayerske kemiker Adolf Wilhelm Keim),  skuffede dog snart, hvad for eksempel Wilhelm von Kaulbachs vægmalerier i forhallen i Berlins nye museum tilstrækkelig viser. Den er derfor igen gået ud af brug.

Kilder 

 

Maleri
Freden ved Aberconwy

Freden ved Aberconwy var en fredsaftale, der blev undskrevet i 1277 af Kong Edvard 1. af England og Llewelyn den sidste fra det moderne Wales. I flere år havde de kæmpet med hinanden om kontrollen over flere områder i Wales. Freden afsluttede denne fejde, men garanterede i praksis også, at det walisiske selvstyre ville ophøre ved Llewelyns død, og den repræsenterede afslutningen på første stadie af Edvard 1.'s erobring af Wales.

Wales' historie
Englands historie
Fredsaftaler
Upsete Station

Upsete Station (Upsete stasjon eller Upsete holdeplass) er en jernbanestation på Bergensbanen, der ligger i Aurland kommune i Norge. Stationen består af et spor og en perron med en mindre stationsbygning i rødmalet træ. Stationen betjenes af lokaltog mellem Bergen og Myrdal samt om sommeren af turisttog mellem Voss og Ål. Desuden går en meget benyttet cykelrute fra Upsete til Voss som en del af Rallarvegen.

Stationen åbnede som holdeplads 10. juni 1908. Oprindeligt hed den Opset, men den skiftede navn til Upsete i april 1921. Den blev opgraderet til station i 1917 men nedgraderet til trinbræt 15. november 1932.

Litteratur

Eksterne henvisninger 

Stationer på Bergensbanen
Etableret i 1908
Jernbanestationer i Vestland
Vieren Station

Vieren Station (Vieren stasjon eller Vieren holdeplass) er en jernbanestation på Bergensbanen, der ligger i Ulvik kommune i Norge. Stationen består af et spor og en kort perron af træ uden nogen former for læskur eller andre faciliteter. Den ligger i et område med mange hytter.

Stationen åbnede som trinbræt 9. maj 1948.

Litteratur

Eksterne henvisninger 

Stationer på Bergensbanen
Etableret i 1948
Jernbanestationer i Hordaland
Ørneberget Station

Ørneberget Station (Ørneberget stasjon eller Ørneberget holdeplass) er en jernbanestation på Bergensbanen, der ligger i Voss kommune i Norge. Stationen består af et spor og en simpel perron med en belægning af grus. Adgangsvejen til stationen er stejl, og stationens ejer Bane Nor advarer om, at den kan være ufremkommelig ved meget sne.

Stationen ligger lige ved Mjølfjell ungdomsherberg og i et område med mange hytter, herunder Bergen Katedralskoles hytte Katteli.

Stationen åbnede som trinbræt 1. juni 1958.

Litteratur

Eksterne henvisninger 

Stationer på Bergensbanen
Etableret i 1958
Jernbanestationer i Hordaland
CRP Henri Tudor

Centre de recherche public Henri-Tudor, kort CRP Henri Tudor, er et forskningsinstitut med base i Luxembourg. Det blev oprettet i 1987, efter at der kom en lov om offentlig forskning tidligere samme år. Instituttet er opkaldt efter den luxembourgske ingeniør Henri Tudor.

CRP Henri Tudors vigtigste mission var at bidrage til forbedringen og styrkelsen af innovationskapaciteten hos private og offentlige virksomheder. 1. januar 2015 slog CRP Tudor og det lignende institut Centre de Recherche Public Gabriel Lippmann sig samme og dannede Luxembourg Institute of Science and Technology (LIST).

Blandt resultaterne fra CRP Henri Tudor er en metode til måling på og vurdering af it-processer, Tudor IT Process Assessment.

Eksterne henvisninger 
 officiel hjemmeside

Forskningsinstitutioner
Luxembourg
Caper Clowns

Caper Clowns er et dansk indiepop-band fra den fynske by Ferritslev. Gruppen blev dannet i 2010 og har udgivet to albums og en EP. Gruppen består af Rick Kingo, Peter Højgaard, Christian Højgaard, Henrik Krogh og Rasmus Almlund.

16. september 2016 udsendte gruppen singlen "Pockets", som blev valgt som ugens hit-tip i P4 Play. Pockets var førstesinglen fra debutalbummet The Buca Bus, som udkom to uger senere og efterfølgende gik ind på en delt 16. plads i Madsens top 20-liste over bedste album fra 2016, efter regelmæssigt at være blevet spillet på P4 siden udgivelsen. Også internationalt har der været stor opmærksomhed omkring albummet (The Buca Bus), der er blevet spillet på stationer i mere end ti lande, og som bl.a. er blevet kaldt årets debut af den amerikanske radiovært Alan Haber på hans topliste over de bedste udgivelser fra 2016.
Den internationale interesse førte til at bandet 19. og 20. maj 2017 spillede sine første internationale koncerter på The Cavern Club i Liverpool. 

I efteråret 2018 udsendte bandet deres andet album A Salty Taste To The Lake, hvorfra særligt første single The Way I Dream øjeblikkeligt fik airplay på både P4, P5 og flere udenlandske stationer.

I 2020 vandt bandet årets live pris ved Odense Live Prisen.

Diskografi

Album 
 The Buca Bus (2016)
 A Salty Taste To The Lake (2018)

EP'er 
 Type Your Text Here (2015)

Singler 
 "Queens Desire" (2015)
 "Pockets" (2016)
 "All We Ever Do Is Run" (2017)
 "Dressed In Flaws" (2017)
 "The Way I Dream" (2018)
 "Sacre Bleu" (2018)
 "Paper Trail" (2018)
 "Second To None" (2019)
 "Space & Time" (2020)

Medlemmer

Nuværende medlemmer 
 Rick Kingo – vokal, guitar, keyboards
 Peter Højgaard – vokal, keyboards, guitar
 Christian Højgaard – vokal, bas
 Henrik Krogh – vokal, guitar, banjo
 Rasmus Almlund – vokal, trommer

Tidligere medlemmer 
 Alexander "Skipper" Storm – trommer, backing vokal
 Sebastian Storm – guitar, backing vokal
 Søren Daugaard Jensen – trommer, backing vokal

Referencer

Eksterne henvisninger 
 Caper Clowns Band på Gateway Music
 

Musikgrupper fra 2010
Musikgrupper fra Danmark
Bárður Hansen

Bárður J. Hansen (født 13. marts 1992) er en færøsk fodboldspiller, der spiller for NSÍ Runavík og for Færøernes fodboldlandshold. Han har tidligere spillet for Fremad Amager og Víkingur Gøta.

Referencer 

Fodboldspillere fra Færøerne
Fodboldspillere fra Víkingur Gøta
Fodboldspillere fra NSÍ Runavík
Fodboldlandsholdsspillere fra Færøerne
Fodboldspillere fra Fremad Amager
IIHF Verdensmesterskabet 2021

IIHF Verdensmesterskabet 2021 bliver det 85. verdensmesterskab i ishockey, arrangeret af IIHF.

VM

Værtslande 

IIHF havde modtaget to ansøgninger om værtskabet for mesterskabet – en fra Finland og en fælles ansøgning fra Hviderusland og Letland.

Finland havde tidligere været VM-værtsland otte gang – senest i 2012 og 2013, hvor begge mesterskaber blev delt med Sverige. Hviderusland og Letland havde begge én gang tidligere lagt ishaller VM – i henholdsvis 2014 og 2006.

Værtskabet blev placeret i på IIHF's årskongres den 19. maj 2017 i Köln, hvor mesterskabet blev placeret i Minsk og Riga. Til gengæld bliv Finland samtidig udpeget som vært for VM i ishockey 2022.Arenaer
 Riga : Arena Riga
 Riga : Olympic Sports Centre

Seedning 
Seedningen i den indledende runde var baseret på IIHF's verdensrangliste fra 2020, ved slutningen af VM i ishockey 2020. Den 20. maj 2020 annoncerede IIHF og den lokale organisationkomite grupperne, sådan at Hviderussisk og Lettisk skulle spille i Riga

Gruppe A
 ROC (2)
  (4)
  (5)
  (8)
  (9)
  (12)
  (13)
  (19)

Gruppe B
  (1)
  (3)
  (6)
  (7)
  (10)
  (11)
  (15)
  (16)

Indledende runde 
I hver pulje spiller de otte hold en turnering alle mode alle. De fire bedste hold i hver gruupe går videre til kvartfinalerne, mens holdene der ender på ottendepladserne i de to puljer rykker ned i 1. division Gruppe B Finland kan dog ikke rykke ned, eftersom de er værtsland for VM I 2022. Finland skulle ende på ottenpaldsen i den indledende puije, vil den dårligste syver rykke ned.

Gruppe A 
IIHF Verdensmesterskabet 2021 Gruppe A

Gruppe B 
IIHF Verdensmesterskabet 2021 Gruppe B

Slutspil 
Slutspillet har deltagelse af de fire bedste hold fra hver af de to indledende grupper.

Officel Sponsor
 AJ Produkter, Crypto.com, Engelbert Strauss, Liquy Moly Gmbh, Nike, Nivea Men, Patron Motorcykel, Pirelli, Raiffeisen Bank, Škoda Auto, Tissot, Wolt

Officielle Partnere
 Ortema Gmbh, Isostar

TV-Udsendelse
 MTV3, C More
 Sveriges Television
 TV 2 Sport
 V Sport (Norge)

Referencer

Eksterne henvisninger 
 International Ice Hockey Federation 

2021
Ishockey i 2021
Søllested-Skovlænge-Gurreby Sogn

Søllested-Skovlænge-Gurreby Sogn er et sogn i Lolland Vestre Provsti (Lolland-Falsters Stift). Det blev dannet 27. november 2016 ved sammenlægning af Søllested Sogn, Skovlænge Sogn og Gurreby Sogn.

Alle 3 sogne havde hørt til Lollands Sønder Herred i Maribo Amt. Begge sognekommunerne Søllested og Skovlænge-Gurreby blev ved kommunalreformen i 1970 indlemmet i Højreby Kommune, der ved strukturreformen i 2007 indgik i Lolland Kommune.

I sognet ligger Søllested Kirke, Skovlænge Kirke og Gurreby Kirke.

Eksterne kilder/henvisninger 
 
 

Sogne i Lolland Kommune
Sogne i Lolland-Falsters Stift
Sogne i Lollands Sønder Herred
Etableret i 2016
Emily Bölk

Emily Charlot Bölk (født. 28. April 1998 i Buxtehude, Tyskland) er en kvindelig  tysk håndboldspiller som spiller for ungarske Ferencváros TC og Tysklands kvindehåndboldlandshold.

Karriere

Klubhold 
Bölk skiftede til Bundesliga-topklubben Thüringer HC i sommeren 2018. Forinden havde hun spillet flere sæsoner for barndomsklubben Buxtehuder SV. Hun gik desuden på Viborg Idrætshøjskole, i årene 2012-2013. Den 1. september 2018 vandt hun DHB-Supercup med klubben og en måned efter, den 7. oktober 2018 spillede Bölk i EHF Champions League for første gang. I hendes debutkamp mod RK Podravka Koprivnica, scorede hun to mål. Med Thüringer HC vandt hun også DHB-Pokalen i 2019. I finalen scorede hun det afgørende mål mod SG BBM Bietigheim i sidste sekund og gjorde det til 24-23. I 2018/19-sæsonen sluttede hun på en fjerdeplads på topscorerlisten i Handball-Bundesliga Frauen med i alt 151 mål. Sæsonen stod hun noteret for 74 mål i 17 ligakampe, inden coronaviruspandemien.

Siden sommeren 2020 har hun optrådt for den ungarske storklub Ferencváros TC. Med Ferencváros vandt hun det ungarske mesterskab i 2021. Bag hollænderen Angela Malestein (136 mål) var Bölk den næstmest scorende spiller på holdet med 124 mål.

Landshold 
Bölk fik debut for det tyske A-landshold den 5. juni 2016 i en EM-kvalifikationskamp mod . Hun blev første gang udtaget til en slutrunde ved EM 2016 i Sverige, hvor holdet blev nummer seks.

I begyndelsen af VM 2017 på hjemmebane var Bölk ikke en del af landsholdet, på grund af en fodskade. Først i den tredje kamp mod  blev hun udtaget af landstræner Michael Biegler. Tyskland røg dog ud i ottendedelsfinalen mod . Hun var ligeledes med for Tyskland ved EM 2018 og EM 2020, samt VM 2019 og VM 2021.

I juni 2021 blev hun udnævnt som ny landsholdsanfører, samme med Borussia Dortmund-spilleren Alina Grijseels.

Referencer

Eksterne henvisninger 

Håndboldspillere fra Tyskland
Håndboldspillere fra Thüringer HC
Håndboldspillere fra Ferencváros TC (kvindehåndbold)
Lone Fischer

Lone Fischer (født. 8. September 1988 i Egernførde, Tyskland) er en tidligere tysk håndboldspiller, som spillede for Buxtehuder SV i årene 2008 til 2021 og Tysklands kvindehåndboldlandshold fra 2012 til 2017.

Referencer

Eksterne henvisninger 

Håndboldspillere fra Tyskland
Håndboldspillere fra Buxtehuder SV
Benoît Bastien

Benoît Bastien (født 17. april 1983 i Épinal, Vosges) er en fransk fodbolddommer. . Han har dømt internationalt under FIFA siden FIFA siden 2014.

Referencer

Eksterne henvisninger 

Fodbolddommere fra Frankrig
Dommere i UEFA Europa League
Le Pen

Le Pen er et franskt efternavn, der henviser til:

 Jean-Marie Le Pen (født 1928), fransk politiker
 Marine Le Pen (født 1968), fransk politiker, datter af Jean-Marie
 Marion Maréchal-Le Pen (født 1989), fransk politiker, barnebarn af Jean-Marie og niece af Marine

Franske efternavne
Henry Rollins

Henry Rollins (født 13. februar 1961 i Washington D.C.) er en amerikansk musiker, som startede sin karriere i hardcore punk-bandet Black Flag i 1981 (da bandets daværende sanger Dez Cadena hellere ville spille guitar). Senere har Rollins spillet solo og i sit band Rollins Band. Derudover har han skrevet flere bøger (bl.a. om sin tid på tour med Black Flag), turneret med spoken-word shows og kører nu et ugentligt radioprogram på kanalen KCRW og skriver jævnligt klummer (om alt fra musik til politik) i LA Weekly.

Karriere i Black Flag 
Black Flag var et af Rollins' yndlingsbands, så da de holdt audition for at finde en ny sanger i 1981, kørte han til D.C og gav den alt hvad han havde på scenen (til de af deres sange han ikke kunne teksterne til, fandt han på sine egne under fremførelsen). Han blev optaget i bandet og spillede med dem fra 1981-1986. 
I 1981 (Rollins' første år i bandet) optog Black Flag deres første LP "Damaged", som ikke blot, af mange, betragtes som Black Flag's bedste album, men sågar som et af de bedste hardcore punk-albums i det hele taget. På grund af uenigheder med distributøren optog Black Flag ikke flere albums før 1984, men turnerede dog uafbrudt (hvilket der kan læses om i Rollins' lydbog "Get in the Van").

Eksterne henvisninger 
 Officielle hjemmeside
 

Sangere fra USA
Personer fra Washington D.C.
Skuespillere fra Washington, D.C.
Dez Cadena

Dez Cadena er en af de tidlige forsangere i det amerikanske hardcore punk-band Black Flag.

Sangere fra USA
Rollins Band

Rollins band var et amerikansk rockband ledet af sangeren Henry Rollins.

Bandet udgav følgende albummer.
 Life Time (1987, genudgivet i 1999)
 Hard Volume (1989, genudgivet i 1999)
 The End of Silence (1992, dobbelt-CD genudgivet i 2002)
 Weight (1994)
 Come In and Burn (1997)
 Get Some Go Again (2000)
 Nice (2001)

 

Musikgrupper fra USA
Damaged

Det amerikanske hardcore punk-band Black Flags første LP. Betragtes af mange kritikere og fans som bandets bedste album, såvel som et af de bedste hardcore punk-albums i det hele taget. Flere musikere har også gjort udtryk for deres kærlighed til albummet, bl.a. Thurston Moore som inkluderede albummet på en liste over sine Top 5 yndlingsalbums.

Noter 

Album fra 1981
Greg Ginn

Greg Ginn (født 8. juni 1954 ) var guitarist i det amerikanske hardcore punk-bandet Black Flag og grundlægger af pladeselskabet SST Records, som har udgivet plader fra alternative amerikanske rock-bands såsom Sonic Youth, Hüsker Dü, Dinosaur Jr og mange flere.

 

Guitarister fra USA
SST Records

SST Records blev grundlagt af Black Flag-guitaristen Greg Ginn. I starten udgav de hovedsageligt plader fra Ginns eget band, Black Flag, men har siden udgivet plader af mange indflydelsesrige alternative rock bands som fx Sonic Youth, Hüsker Dü, Dinosaur Jr, The Minutemen og mange flere.

Pladeselskaber fra USA
Transgender Europe

Transgender Europe (TGEU) er en ikke-statslig organisation der arbejder for transkønnede rettigheder på europæisk plan. TGEU har medlemsorganisationer i hele Europa, herunder Danmark blandt andet LGBT Danmark og Transpolitisk Forum er medlem. TGEU har også samarbejdet med ILGA Europe (International lesbian, gay, bisexual, trans and intersex association). Den danske forening Trans-Danmark var i 2005 medstifter af TGEU og havde flere poster i Steering Committee frem til 2014, herunder Pia Nielsen, Karin Astrup, Tina Vyum og Erwin Jönck.

Kilder

Eksterne henvisninger 
 

LGBT-organisationer
Etableret i 2005
Stolpe an der Peene

Stolpe er en by og kommune i det nordøstlige Tyskland, beliggende i Amt Anklam-Land i den centrale del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Stolpe an der Peene er beliggende i nærheden af Anklam på sydbredden af floden Peene ved Bundesstraße B 110.

I kommunen ligger landsbyerne:
 Dersewitz
 Grüttow
 Neuhof
 Stolpe an der Peene.

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Anklam-Land
Byer i Kreis Vorpommern-Greifswald
Joseph Wencker

Joseph Wencker (født 3. november 1848 i Strasbourg, død 21. december 1919 i Paris) var en fransk maler.

Wencker var discipel af Gérôme og optrådte på salonen 1873 med en antik scene kaldet Intimité. Året derpå sendte han I det grønne, en scene fra Elsass. Han vandt romerprisen 1880. Medaljer vandt han for portrætter og for sin Priamos begærer af Achilles Hektors lig. Blandt hans tavler mærkes for øvrigt Saul hos spåkvinden og frem for andre den imponerende fremstillingen af Sankt Johannes Chrysostomos prædiker mod kejserinden Eudoxia, en tavle som er holdt i den reneste akademiske stil og som på den nationale udstilling 1883 udover et portræt repræsenterede sin mester.

Kilder 

 

Historiemalere
Malere fra Frankrig
Franskmænd i 1800-tallet
Personer fra Strasbourg
Modtagere af Prix de Rome for maleri
International Lesbian, Gay, Bisexual, Trans and Intersex Association

International Lesbian, Gay, Bisexual, Trans and Intersex Association (ILGA) er en verdensomspændende NGO organisation for homo- og biseksuelle, transkønnede og interkøn rettigheder. Organisationen blev stiftet i 8. august 1978 som International Gay Association (IGA) af bl.a. LGBT+ Danmark (det daværende Forbundet af 1948- landsforening for bøsser og lesbiske), og ændrede i 1986 navnet til International Lesbian and Gay Association (ILGA).

Der er i øjeblikket 489 fulde medlemsorganisationer ILGA i Europa i 45 ud af de 49 europæiske lande, herunder blandt andet LGBT+ Danmark, Lambda - Bøsser og Lesbiske på Fyn og Sabaah i Danmark

Se også 
 LGBT
 Transgender Europe

Kilder

Eksterne henvisninger 
 
 

LGBT-organisationer
Etableret i 1978
Sion Wenban

Sion Longley Wenban (født 9. marts 1848 i Cincinnati, død 20. april 1897 i München) var en amerikansk maler og raderer.

Efter en studietid i New York tog han 1879 til München til videre uddannelse. Her udviklede han sig til en særpræget og betydelig landskabskunstner både i malerier (olie, akvarel, pastel), kultegninger og raderinger (over 200, mest på zink), hvoraf Münchens Radererforening og Pan udgav adskillige. Han blev størst som peintre graveur, i originalraderingen. Men anerkendelsen kom først til ham efter hans død.

Kilder   

 
  

Malere fra USA
Raderere
Grafikere fra USA
Amerikanere i 1800-tallet
Tegnere fra USA
Landskabsmalere